CELEX: 62018TN0197
Language: mt
Date: 2018-03-16 00:00:00
Title: Kawża T-197/18: Rikors ippreżentat fis-16 ta’ Marzu 2018 – JV Voscf et vs Il-Kunsill et

4.6.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 190/34
            
         Rikors ippreżentat fis-16 ta’ Marzu 2018 – JV Voscf et vs Il-Kunsill et
   
   (Kawża T-197/18)
   (2018/C 190/57)
   Lingwa tal-kawża: l-Ingliż
   
      Partijiet
   
   
      Rikorrenti: JV Voscf LTD (Limassol, Ċipru) u 9 oħra (rappreżentanti: P. Tridimas, Barrister, K. Kakoulli, P. Panayides u C. Pericleous, avukati)
   
      Konvenuti: Il-Kunsill tal-Unjoni Ewropea, Il-Kummissjoni Ewropea, Il-Bank Ċentrali Ewropew, Il-Grupp tal-Euro u l-Unjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tordna lill-konvenuti jħallsu lir-rikorrenti l-ammonti indikati fl-iskeda annessa ma dan ir-rikors flimkien mal-interessi mis-26 ta’ Marzu 2013 sal-ġudizzju tal-Qorti tal-Ġustizzja;
            
         
               —
            
            
               tikkundanna lill-konvenuti għall-ispejjeż.
            
         Alternattivament, bħala talba sussidjarja, ir-rikorrenti jitolbu li l-Qorti Ġenerali jogħġobha
   
               —
            
            
               tiddeċiedi li l-Unjoni Ewropea u/jew l-istituzzjonijiet konvenuti inkorrew responsabbiltà mhux kuntrattwali;
            
         
               —
            
            
               tiddetermina l-proċedura li għandha tiġi segwita sabiex jiġi stabbilit it-telf rekuperabbli attwalment imġarrab mir-rikorrenti; u
            
         
               —
            
            
               tikkundanna lill-konvenuti għall-ispejjeż
            
         
      Motivi u argumenti prinċipali
   
   Ir-rikorrenti jqisu li l-miżuri ta’ rikapitalizzazzjoni interna (“bail-in”) adottati mir-Repubblika ta’ Ċipru ġew introdotti biss għall-implimentazzjoni ta’ miżuri adottati mill-konvenuti u li kienu wkoll approvati mill-istituzzjonijiet konvenuti. Ir-rikorrenti jqisu li l-iskema ta’ rikapitalizzazzjoni interna tikkostitwixxi ksur serju u insostenn tar-rikors tagħhom huma jinvokaw erba’ motivi.
   
               1.
            
            
               L-ewwel motiv ibbażat fuq l-allegazzjoni ta’ ksur tad-dritt għall-proprjetà, kif imħares mill-Artikolu 17(1) tal-Karta tad-Drittijiet Fundamentali tal-Unjoni Ewropea u mill-Artikolu 1 tal-Protokoll 1 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali.
            
         
               2.
            
            
               It-tieni motiv ibbażat fuq allegazzjoni ta’ ksur tal-prinċipju ta’ proporzjonalita.
            
         
               3.
            
            
               It-tielet motiv ibbażat fuq allegazzjoni ta’ ksur tal-prinċipju ta’ protezzjoni tal-aspettattivi leġittimi.
            
         
               4.
            
            
               Ir-raba’ motiv ibbażat fuq allegazzjoni ta’ ksur tal-prinċipju ta’ nondiskriminazzjoni.